CELEX: 32014D0435
Language: fi
Date: 2014-07-04 00:00:00
Title: 2014/435/EU: Komission täytäntöönpanopäätös, annettu 4 päivänä heinäkuuta 2014 , unionin rahoitustuen vahvistamisesta Espanjalle lintuinfluenssan torjuntaa koskevista hätätoimenpiteistä vuonna 2013 aiheutuneiden kustannusten kattamiseksi (tiedoksiannettu numerolla C(2014) 4437)

8.7.2014   
            
            
               FI
            
            
               Euroopan unionin virallinen lehti
            
            
               L 199/5
            
         KOMISSION TÄYTÄNTÖÖNPANOPÄÄTÖS,
   annettu 4 päivänä heinäkuuta 2014,
   unionin rahoitustuen vahvistamisesta Espanjalle lintuinfluenssan torjuntaa koskevista hätätoimenpiteistä vuonna 2013 aiheutuneiden kustannusten kattamiseksi
   
      
         (tiedoksiannettu numerolla C(2014) 4437)
      
   
   (Ainoastaan espanjankielinen teksti on todistusvoimainen)
   
      (2014/435/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 3 artiklan 4 kohdan ja 4 artiklan 1 kohdan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksen (EU, Euratom) N:o 966/2012 (2) 84 artiklassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (2)
            
            
               Päätöksessä 2009/470/EY säädetään menettelyistä, joita käytetään myönnettäessä unionin rahoitusta yksittäisiin eläinlääkinnällisiin toimiin, myös hätätoimenpiteisiin. Kyseisen päätöksen 4 artiklan 2 kohdassa vahvistetaan edellytykset unionin rahoituksen saamiseksi lintuinfluenssan hävittämiseksi, ja saman päätöksen 4 artiklan 3 kohdassa vahvistetaan hätätoimenpiteiden kustannusten prosenttiosuus, joka katetaan unionin rahoitusosuudella.
            
         
               (3)
            
            
               Komission asetuksessa (EY) N:o 349/2005 (3) vahvistetaan säännöt unionin rahoituksen myöntämiselle tiettyjen eläintautien, kuten lintuinfluenssan, hävittämiseen tähtääviin hätätoimenpiteisiin. Kyseisen asetuksen 7 artiklassa luetellaan ne asiakirjat, jotka rahoitusosuutta hakevan jäsenvaltion on toimitettava, sekä näiden asiakirjojen toimittamisen määräajat.
            
         
               (4)
            
            
               Komission täytäntöönpanopäätöksessä 2013/775/EU (4) säädetään unionin osallistumisesta Espanjalle lintuinfluenssan torjuntaa koskevista hätätoimenpiteistä vuonna 2013 aiheutuneiden kustannusten rahoitukseen. Kyseisen täytäntöönpanopäätöksen 1 artiklan 2 kohdan mukaisesti unionin rahoitusosuuden määrä vahvistetaan myöhemmin päätöksellä. Kyseisen täytäntöönpanopäätöksen 2 artiklassa säädetään, että ensimmäinen Espanjalle maksettava rahoituserä on 30 000,00 euroa.
            
         
               (5)
            
            
               Espanja jätti 6 päivänä helmikuuta 2014 virallisen korvaushakemuksen, johon oli liitetty rahoituskertomus, tositteet sekä epidemiologinen kertomus kaikilta tiloilta, joiden eläimet on lopetettu ja hävitetty. Korvaushakemuksen määrä on 85 580,95 euroa. Toimitettujen asiakirjojen tarkastelun perusteella kuitenkin todettiin, että 6 635,73 euron suuruista osaa ei voida pitää tukikelpoisena asetuksen (EY) N:o 349/2005 5 artiklan mukaisesti.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Vahvistetaan Espanjalle vuonna 2013 lintuinfluenssan hävittämiseksi toteutetuista toimenpiteistä aiheutuneisiin kustannuksiin myönnettäväksi unionin rahoitusosuudeksi 78 945,22 euroa.
   2 artikla
   Vahvistetaan rahoitusosuuden loppueräksi 48 945,22 euroa, kun määrästä on vähennetty jo maksettu ensimmäinen erä 30 000,00 euroa.
   3 artikla
   Tämä asetuksen (EU, Euratom) N:o 966/2012 84 artiklassa tarkoitettu rahoituspäätös on osoitettu Espanjan kuningaskunnalle.
   
      Tehty Brysselissä 4 päivänä heinäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
   
      (3)  Komission asetus (EY) N:o 349/2005, annettu 28 päivänä helmikuuta 2005, neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä (EUVL L 55, 1.3.2005, s. 12).
   
      (4)  Komission täytäntöönpanopäätös 2013/775/EU, annettu 17 päivänä joulukuuta 2013, unionin osallistumisesta Saksassa, Italiassa ja Alankomaissa vuosina 2012 ja 2013 ja Tanskassa ja Espanjassa vuonna 2013 toteutettujen lintuinfluenssan torjuntaa koskevien hätätoimenpiteiden rahoitukseen (EUVL L 343, 19.12.2013, s. 44).